Randamidang

Randamidang (Cosmos caudatus) nyaéta hiji spésiés tutuwuhan tina genus Cosmos. Randa midang  asalna ti nagara Amerika anu miboga iklim tropis, tuluy sumebar ka wilayah Asia, nepi ka nagara Indonésia. Ngaran binomalna Cosmos Caudatus. Inohong anu miboga jasa pikeun méré ngaran ka ieu kembang nyaéta  Karl Sigmund Kunth di taun 1820. Di Indonesia, éta kembang ahéng ku ngaran Kenikir, sedengkeun ku urang Malayu disebutna  Ulam Raja, pon kitu deui urang Sunda méré ngaran Randa Midang pikeun sesebutan Cosmos Caudatus Kunth.

Ciri mandiri 
Randa midang miboga jangkung 75-100 jeung bau anu has. Batang ngadeg kalayan ajeg, wangunna pasagi. Daun silih silang kawas lambang cakra  pahareup-hareup sarta miboga panjang 15–25 cm, warnana héjo. Kembangna réa, wangunna bongkol (gépéng), panjangna ±25 cm, makuta kabagi jadi 8 daun sarta miboga panjang ±1 cm, warnana beureum. Benang sari wangunna kawas tabung, hulu sari warnana coklat adu manis jeung  hideung. Putik wangunna kawas miboga buuk, lamun ngora kénéh warnana héjo, sanggeus kolot warnanana jadi coklat. Sikina heuras, miboga rupa kawas jarum anu panjangna ±1 cm, warnana hideung. Akar ngarancabang miboga warna bodas.

Zat 
Ieu tutuwuhan téh ngandung sawatara zat, di anarana:
 Tokoferol
 Polifenol
 Hidtoksieugenol
 Flavonoid
 Saponin
 Terpenoid
 Mineral
 Kalsium
 Magnesium
 Kuersetin

Mangpaat 
 Sistem imunitas pikeun awak 
Daun Randa Midang miboga Vitamin A jeung vitamin E mangpaatna bisa ngaronjatkeun sistem imunitas pikeun awak. Salian ti eta, Randa Midang ogé miboga Vitamin C mangpaatna pikeun ngaronjatkeun sistem Métabolisme.
 Kasehatan tulang
Mineral Kalsium jeung magnesium anu aya dina Randa Midang miboga mangpaat pikeun nyieun tulang sangkan kuat.
 Bau baham
Koniferil alcohol anu aya dina danun Randa Midang miboga pancén pikeun ngusir kokotor (bakteri jeung kuman) anu kabawa ngaliwatan kadaharan.
 Ngaronjatkeun napsu dahar
Kuarsetin anu aya dina Randa Midang miboga mangpaat pikeun ngaronjatkeun napsu dahar pikeun budak.

Ubar

Maag 
Tokoferol polifenol jeung hidrosieugnol moboga pancén pikeun nguatkeun otot Sphingter anu aya dina lambung. Pancénna pikeun narima kadaharan kalayan teu nyieun bahla kana lambung.

Cara:
 Kulub daun Randa Midang
 Tuluy pisahkeun cai jeung daun daun Randa midang
 Caina inum
 Lakukeun sacara rutin dua kali dina sapoé

Lemah jajantung 
Mangpaat antioksidan jeung flavonoid miboga pancén pikeun ngubaran sel-sel anu geus ruksak. Sedengkeun pikeun jantung éta jat miboga mangpaat pikeun ngalancarkeun lajuna getih ku cara nyieun kuat otot jantung jeung  pembuluh darah.

Cara:
 Kulub daun Randa Midang
 Tuluy pisahkeun cai jeung daun daun Randa midang
 Caina inum
 Lakukeun sacara rutin dua kali dina sapoé

Gondongeun 
Polifenol jeung tokoferol miboga mangpaat pikeun radang nalika gondongeun.

Cara:
 Kumbah daun Randa Midang
 Tutu daun Randa Midang anu geus dibersihkeun
 Tambah cuka kalayan takeran 1:1
 Oles kana beuheung anu gondongeun

Bareuh Pinareup 
Terpenoid jeung antiflamasi miboga mangpaat pikeun ngubaran bareuh dina pinareup (hususna ibu-ibu anu miboga fase mere ASI ka budak)

Cara:
 Kumbah daun randa midang
 Sanggeus dikumbah, duruk daun randa midang sangkan tutung
 Sanggeus diduruk, simpen éta daun kana bagéan pinareup anu bareuh
 Lakukeun sacara rutin

Ubar Kanker 
Saponin, terpenoid, flavonoid jeung antioksidan mampuh ngalawan kanker.

Cara:
 Kulub daun Randa Midang
 Tuluy pisahkeun cai jeung daun daun Randa midang
 Caina inum
 Lakukeun sacara rutin dua kali dina sapoé

Tumbu kaluar 

SDA Plants Profile
Photo: Flower
Photo: Leaves
Aluka Profile

Rujukan 

Cosmos (tutuwuhan)